Voortrekker-feeslied kry 'n musiekvideo! | Afrikaanse Musieknuus
Voortrekker-feeslied kry 'n musiekvideo!
FOTO: Dapper Media
Die Voortrekkers vier vanjaar hulle 90ste verjaarsdag en om hierdie mylpaal te vier is die spesiale feeslied, gesing deur Adam Tas, Die Spore wat Ons los, onlangs bekendgestel. Die lied word nou opgevolg deur die vrystelling van 'n pragtige musiekvideo, wat deur Dapper Media vervaardig is.
"Die storie agter die video is die waardering van wat die Voortrekkers vir ons gelos het en in die video, loop Adam in die spore oor die land om dit te sien en dan eindig hy by 'n monument van erkenning," voeg hy by.
Dr. Danie Langner, Hoofleier van Die Voortrekkers sê die Voortrekkerspore is in die kontoere van die Drakensberg gekerf, eers in 1837 deur die eerste Voortrekkers en daarna in 1968 en 2016 deur moderne Voortrekkers. "Die lied is toekomsgerig, want ons storie word steeds in Afrika uitgekerf en die toekoms wink vir ons. Die lied bevestig die Voortrekkers se geloofsgrondslag, maar ook die Voortrekkerkarakter soos integriteit ('n Voortrekker se woord is sy eer), dade van durf en diensbaarheid. Dit is die spore wat ons wil los. Die lied roep Voortrekkers op om steeds die Voortrekkerfakkel veilig na môre te dra," voeg hy by.